钦定古今图书集成/明伦汇编/官常典/第649卷 > 曹学参
## 钦定古今图书集成/明伦汇编/官常典/第649卷 > 曹学参

按《广西通志》：“学参号唯斋，弱冠领隆庆元年丁卯乡
荐，任连山知县，有异政，调新会令。县近海多盗，学参
募壮士缉之。寇闻名相戒曰：‘无犯曹使君境’。遂引去。
学参以德化感人，民间凡举子皆以公命名，考最为
天下第一。常捐俸修陈白沙先生祠，为置祭田。寻以
疾乞归，民罢市遮留，肖像三贤祠祀之。时以吴隐之”
方其清操云。卒祀“乡贤。”